Downloaded from YTS.MX
Official YIFY movies site: YTS.MX
Amanda?
Mit csinálsz?
Nem bírtam aludni.
Borzalmas évünk volt, mint tudod.
Észre sem vettem, de mindennap dolgoztam.
Te meg állandóan feszült vagy a munkahelyi megszorítások miatt.
Úgyhogy ma reggel kivettem egy gyönyörű tengerparti házat.
Szinte ingyen volt, pedig még alig van vége a szezonnak.
Te most csomagolsz?
Igen. Nem akartam halogatni.
Mi van? Nem értelek.
- Mikortól vetted ki a házat? - Mától.
Gondoltam, ha lefoglalom, és bepakolok, sokkal kevésbé fogsz ellenkezni.
Ja, és kinyomtattam azt az izét a honlapról.
Ott van a kávéd mellett, ami olyan, amilyennek szereted.
A gyerekeket még hagytam aludni,
de az az igazság, hogy szerintem odalesznek érte.
Hát, megmondom őszintén, bármikor vevő vagyok egy kis nyaralásra.
Főleg a gyerekekkel. Rég nem voltunk már sehol.
De egyvalamit árulj el, szívem! Miért pont ma?
Amikor reggel nem bírtam visszaaludni, idejöttem.
Néztem a napfelkeltét, és láttam azt a sok embert,
akik töretlen lelkesedéssel vetik bele magukat a munkába.
Mindezt azért,
hogy elérjenek valamit.
Hogy előrevigyék a világot.
Örültem, hogy a részese lehetek.
Aztán eszembe jutott,
hogy valójában milyen a világ.
És belém hasított a felismerés.
Kurvára utálom az embereket.
TÁVOL A VILÁGTÓL
„Távol a világtól.” Legalábbis így hirdették a házat.
Jól hangzik. East Hampton?
Nem. Egy cuki kisváros. Azt hiszem, falunak nevezik.
Ennyire cuki.
Sokkal közelebb van New Yorkhoz, mégis jó távol mindenkitől.
Most pont erre van szükséged.
De előbb válaszolnál még pár kérdésre a Conficturáról?
Légyszi! Kérlek szépen!
Fingtál?
Archie, hagyd már!
Nem az a baj, ha fingott, hanem az, hogy hazudik róla.
- Lánybúcsút szervezünk Phoebenek. - Bocs, fiúk, de ez a hajó elment.
Rendben, persze.
Apa, ha hazamegyünk, megnézzük a Jóbarátok kávézóját?
Szerintem az nem igazi, kicsim. Csak díszlet.
76-OS KIJÁRAT POINT COMFORT
Ki ér előbb a medencéhez?
ELSŐ FEJEZET A HÁZ
Hű de szép!
Gyönyörű.
ÜDV A HÁZUNKBAN
Úgy látom, itt minőségi piák vannak.
Azt írja, az nem a miénk.
Megért egy próbát.
Kész kisregény a wifijelszó.
A tulaj biztos kiberbiztonságban utazik.
A gyerekek boldognak tűnnek.
Kipakolom a kocsit.
Ha végeztél, elmennék bevásárolni.
POINT COMFORT-I PIAC
A harmadik ütésre hajt.
Próbálja összehozni.
Nem az enyém. Esküszöm. Tényleg nem az enyém.
Nyugi! Én vettem.
Tudom, hogy néha kilógsz rágyújtani. Nyaralunk, szóval egye fene!
Érezd jól magad! Csak a gyerekek ne lássanak meg!
Oké. Hé, várj!
Tudod, mi dobná még fel a napot? Na?
Esetleg?
Negyedóránk van, mielőtt a partra vágynának.
Annyi elég is.
Naptejeztetek?
- Ja. - Igen.
Szinte az egész part a miénk.
Nézd azt a hajót!
Hatalmas.
TAYLOR KÉPET KÜLDÖTT
Anya! Taylor elküldte, hol van.
Megnéznéd, milyen messze van a háza?
Nézd meg! Azt mondtad, talán elmegyünk oda. Lehetne?
Ez Sag Harbor. Legalább egy órára van innen.
Közeledik.
- Mi? - A hajó.
Tényleg. Szép darab. Tankhajónak tűnik.
Biztos a közelben köt ki.
Állítólag New Yorkban van a világ egyik legnagyobb természetes kikötője.
Jól vagy, Rose?
Szerintem az a hajó felénk tart.
Tessék, kicsim?
Clay!
- Clay! - Igen?
Ejha! Egyre közelebb van.
Épp ez a baj.
Nem, dehogy. Meg fog állni. Muszáj neki.
Ugye?
Kelj fel, Archie! Gyerünk! Segíts pakolni!
Máris megyünk? Miért?
Azt a kurva!
Archie, indulás!
Menjünk!
FEHÉR OROSZLÁN
Gyerünk! Menjenek!
Elnézést! Nem tudja, mi történt?
Több ilyen baleset is volt. Baj van a navigációval.
Elnézést, de menniük kell!
Menjenek!
FEHÉR OROSZLÁN
Ott egy Starbucks.
Utána akartam nézni a balesetnek, de nem megy a wifi.
Indítsuk újra a routert?
Bocs, de ebben nem tudok segíteni. Te vagy a techzseni.
A tévé sem működik. Néztem volna a meccset, de nincs adás.
Ugye hamburgerezünk este?
Igen, az jó lenne.
Közben a gyerekek teljesen túltették magukat rajta,
mintha csak a tévében látták volna.
Már a következő epizód megy.
Clay!
Gyere! Nézd!
Azta!
Szarvast látni jó előjel.
Legalábbis a közép-amerikai hitvilág szerint.
Segítesz?
Igen. Megyek, segítek.
NINCS KAPCSOLAT ELLENŐRIZD A HÁLÓZATOT
- Ne a középsőt! - De, a középsőt fogom.
Hogy megnehezítsem a dolgodat. Nem erről szól az egész életem?
Borért mész? Öntenél nekem is?
Persze, de nekem elég volt. Iszom egy pohár vizet.
Rohadtul másnapos leszek holnap.
Emlékszel a diákomra, Maria Millerre, akinek tavaly könyve jött ki?
Szeretné, ha én írnám az előszót a második könyvéhez.
Állítólag óriási hatással voltam rá.
Azt sem tudom, átmegy-e nekik, amit mondok, aztán jön egy ilyen.
Te is hallottad?
A második könyve azt tárja fel,
hogyan szolgál a média egyszerre menekülőútként és tükörképként is.
Ez ellentmondás, de sikerül feloldania.
Van itt valaki.
Fogj egy ütőt!
- Ütőt? - Igen.
Minek lenne ütőm?
Elnézést! Hahó!
Biztos semmiség. Bízd csak rám!
Azért inkább hozd a mobilodat! Szükség esetére.
Elnézést a zavarásért!
Jó estét! Üdv!
- Szörnyen sajnálom! - Ha nem látszana.
Miben segíthetek?
Tudom, hogy későre jár. Bekopogtat valaki a semmi közepén.
Nem bírtuk eldönteni, elöl kopogjunk-e, vagy oldalt,
és egy ideje itt dilemmáztunk.
Gondoltam, oldalt üvegajtó van,
ott látnának minket, és tudnák, hogy csak...
Maga biztosan Amanda.
Amanda Sandford, igaz?
Ismerik egymást?
Találkozni még nem volt szerencsénk.
G. H. vagyok. G. H. Scott.
George. Ő George. Az e-mailjeiben így írja.
Jaj, bocsánat! Elfelejtettem.
Ez volt az internet előtti élet előnye.
Beszéltünk volna telefonon, felismerné a hangomat, és tudná,
hogy ez a mi házunk.
Tessék?
Ez a mi házunk. Én vagyok az a George, akivel e-mailezett.
Emlékszem a névre, csak...
Ez a maga háza?
Elnézést! Bemehetnénk esetleg?
Ja, persze. Jöjjenek be!
Hirtelen jó hideg lett odakint.
Sejtem, milyen fura lehet, hogy csak így váratlanul betoppantunk.
Telefonáltunk volna, de ez most nehézkes.
Igen, nekem sincs térerőm.
Szóval mintha igazat mondanánk.
Üdv! Clay vagyok.
- Ruth. - Üdv!
- Én pedig G. H. - G. H.
- Örvendek. - Én is.
Mi lenne, ha leülnénk, és beszélgetnénk?
A gyerekek alszanak.
Én nem aggódnék miattuk. Archie egy atombombára sem kelne fel.
Menjünk a konyhába!
Hangversenyen voltunk a bronxi szimfonikusoknál. Jártak már ott?
- Nem. - Kiváló produkciókat adnak elő.
A Filharmonikusok kuratóriumi tagja.
Szereti a klasszikus zene felé terelni az ismerőseit.
Más szóval szerencsés lány vagyok.
- Nem baj, ha iszom egy pohár vizet? - Dehogy. Szolgálja ki magát!
Épp hazafelé tartottunk Manhattanbe.
Aztán történt valami.
Elment az áram.
Komolyan?
Itt működnek a lámpák.
Így van. Úgyhogy azt gondoltuk...
Ott most olyan káosz lehet, hogy inkább nem...
A 14. emeleten lakunk, és nem tud ennyit lépcsőzni a térdével.
És közlekedési lámpák nélkül órákig ülhettünk volna a kocsiban.
Tehát áramszünet volt, és úgy döntöttek, eljönnek idáig?
Ismerem ezeket az utakat. Igazából bele sem gondoltam.
Amikor elment az áram, ránéztem Ruthra...
És azt mondta, szívesebben jönne ide.
Tudják. A saját házába.
Mi? Itt akarnak maradni? Most mi vagyunk itt.
A jelen helyzetben, úgy gondoltuk, talán megértik.
Hát persze. Igen. Csak...
Azt akarja mondani, hogy természetesen megértjük...
Tudom, ez váratlanul jött, de ha maradhatnánk...
Mert, ismétlem...
Tudják, ez...
a mi házunk.
Ruth arra céloz, hogy biztonságos helyre akartunk jönni.
Épp nyaralunk.
Clay, Amanda, természetesen kapnak visszatérítést.
El akar küldeni minket? Késő éjszaka van. A gyerekeim odafent alszanak.
Idejön, és visszatérítené a pénzt?
Felhívom a közvetítőcéget. Ezt nem teheti meg.
Biztos van telefonszámuk...
- Erre semmi szükség. - Miért?
Azért, mert nem akarjuk elküldeni magukat.
Visszatéríthetjük mondjuk az összeg felét.
Alhatunk odalent a vendéglakosztályban.
Odalent?
- A felét? - Nézzük meg az üzletszabályzatot!
- Újra kell indítani a routert. - Megosztom a mobilnetem.
Nem működnek a telefonok, Clay. Mire mennél azzal?
Szerintem egyébként sincs internet.
Nézze! Sajnálom!
Csak nem szívesen lennék egy házban olyanokkal,
akiket nem ismerek.
Áramszünet van. Lehet, hogy pár órán belül vége lesz.
Megengedi?
Felcímkézhettem volna ezeket, ahogy a nejem mondta.
Megvan.
Tudok adni ezer dollárt a ma éjszakáért.
Az körülbelül a fele annak, amit a hétvégéért fizettek.
Ez itt ezer dollár.
Nagyon megköszönnénk.
Holnapra okosabbak leszünk, és kitaláljuk, mi legyen.
Ez meg nem tölt be.
Na mindegy. Szerintem egyetlen éjszaka...
Beszéljük meg négyszemközt!
Átmegyünk a másik szobába, jó?
- Nem gond, ha készítek egy italt? - Dehogy! Érezze magát...
Ja.
- Miért nem küldted el őket? - Áramszünet van.
Szerinted hazudnak?
Egy fiatal nő és az apja. Ártatlannak tűnnek.
Idegenek.
Bemutatkoztak.
Csak úgy bekopogtak késő éjszaka.
Inkább törtek volna be?
A frászt hozták rám.
Szerintem ők is megijedtek. Nem tudták, mi más tehetnének.
Mondok egyet: menjenek hotelbe!
Ez az ő házuk, amit a lány folyton ismételget is.
Nem kértünk bizonyítékot. Nem hallottam az autójukat. Te igen?
Nem, de fúj a szél. Biztos elnyomta.
Vagy idelopakodtak.
Szerintem nyugodjunk le egy kicsit!
Bocs, de nem úgy tűnik, mintha ez az ő házuk lenne.
A Filharmonikusok kuratóriumi tagja?
Nem tudom. Mintha átverés lenne.
Itt akarnak maradni? Velünk?
Semmiképp! Aludni sem tudnék idegenek mellett.
Rose szobája a folyosó végén van. Mi van, ha beoson... Gondolni sem akarok rá.
Eszedbe sem jut, hogy Archie-t molesztálná.
Miről beszélsz?
A lényeg, hogy nagyon nem tetszik ez az egész, érted?
Azért jött ide, mert kurvára nem akart lépcsőzni?
Ugyan már! Totál kamuszagú.
És ha át akarnak verni?
Mi van, ha az áramszünet, meg az egész csak kitaláció?
Szerintem nem kamuznak. Biztos ezért nincs telefon meg internet.
Különben is, nála volt a kulcs.
- Kinyitotta a bárszekrényt, rémlik? - Mit számít az?
Talán a fickó a karbantartó. A lány meg a bejárónő.
A bejárónő mindig tudja, hol tartják a pénzt.
Egyébként is háttal volt. Simán feltörhette.
Mi haszna lenne abból, hogy ad nekünk ezer dollárt?
Miért van az, hogy mindenkinek hinni akarsz a feleségeden kívül?
Van valami a háttérben, és nem bízom bennük.
Szerintem ők rendes emberek, akik félnek, és nincs hol aludniuk.
Most lemegyek, elbeszélgetek velük,
és ha bármi gyanúsat érzek, akkor azt mondom: „Nem!
Nem megyünk bele a dologba.”
Jó? De ha nincs semmi gáz, akkor hadd maradjanak!
Bár ugyanígy bíznék az emberekben!
A híres-neves koktélom. Szívesen készítek magának is.
Jó, kérek egyet.
- Még nem ittam bele. Tessék. - Köszönöm!
Maga is kér, Amanda?
Mi van benne?
Nem semmi ez a koktél!
Kóstold meg! Imádni fogod.
Kihagyom.
Kimegyek levegőzni.
Gyönyörű házuk van.
Imádjuk. Örülök, hogy maguk is.
Mióta van meg?
Majdnem húsz éve vettem.
De mára az otthonunk lett.
Vagyis a második otthonunk.
Öt éve újíttattuk fel. Találtunk egy kiváló építési vállalkozót.
Sok kis apróság az ő ötlete volt.
Merrefelé laknak New Yorkban?
A Park Avenue-n a 81. és a 82. utca között.
És maguk?
Brooklynban. Sunset Parkban.
Valójában Park Slope-ban.
Szép környék.
Manapság mindenki oda vágyik. És megfizethető is.
Ruth is nézelődött arrafelé, amikor ki akart repülni a fészekből.
Hol van a felesége? Nem félti ott New Yorkban?
Üzleti úton van Marokkóban.
Műkereskedő, úgyhogy sokat utazik.
Holnap reggel érkezik a gépe.
Mutatna igazolványt?
Amanda!
Ez jogos kérés.
Késő éjjel betoppan egy idegen, és fent alszanak a gyerekeim.
Persze. Megértem.
Nos...
Nem fogja elhinni,
de a kabátom zsebében maradt, amit leadtam a hangversenyen.
A nagy zűrzavarban ottfelejthettem.
Azt mondta, már elindultak haza, amikor jött az áramszünet.
Országos szükségállapot van.
A bejelentés idejére minden rádió- és televíziócsatorna beszünteti adását.
Na, úgy tűnik, jól tették, hogy eljöttek New Yorkból.
Nagy káosz lehet ott.
ORSZÁGOS VÉSZJELZÉS
Csak egy áramszünetről van szó.
Az áramszünet komoly dolog.
Talán valaminek a következménye. Valami terrorcselekményé.
Vagy egy olyan bombáé, amit a fia átaludna.
Ruth!
Szerintem maradjanak éjszakára!
Holnap mindent megbeszélünk majd.
Világosban mindig tisztábban látni.
Lehet valami igazság az önsegítő klisékben.
Hihetetlen, hogy a pincében alszunk. Holnap mit csinálunk? Mosunk rájuk?
Én a padlón alszom. Tiéd az ágy.
El kell küldenünk őket.
Ha rájuk ijesztünk, az nem segít.
Azt kell hinniük, hogy nem lesz baj.
Ugye tényleg nem lesz?
Mit gondolsz, mi történik?
Az ügyfeled semmi mást nem mondott, ugye?
Ne beszéljünk erről, amíg nem tudunk többet!
Ezt gondolom.
Országos szükségállapot van.
A bejelentés idejére minden rádió- és televíziócsatorna beszünteti adását.
Országos szükségállapot van.
A bejelentés idejére minden rádió- és televíziócsatorna beszünteti adását.
Az a lány szórakozott velünk. Gúnyolódott.
Ne szívd mellre!
Nem sokáig bírom hallgatni azt a szurkálódást.
Akkor sem, ha ez az ő házuk.
Megint itt tartunk?
Egyetlen fénykép sincs a falon.
Nincs fotó az esküvőjükről az állítólagos műkereskedővel,
vagy az elkényeztetett lányukról.
Biztos leveszik a képeket, amikor kiadják a házat,
hogy a bérlők ne lássák.
Valami nem stimmel velük.
Miért nem meséltél nekik arról, amit a parton láttunk? A hajóról.
Tankhajó volt.
Miért nem meséltél nekik róla?
Nem tudom. Nem akartam tetézni a bajt.
És te?
Féltem.
Mitől?
Attól, hogy igazol valamit.
A bejelentés idejére minden rádió- és televíziócsatorna beszünteti adását.
Országos szükségállapot van.
A bejelentés idejére minden rádió- és televíziócsatorna beszünteti adását.
RENDKÍVÜLI HÍR KIBERTÁMADÁSOK ORSZÁGSZERTE
MÁSODIK FEJEZET A GÖRBE
Anya!
- Anya! - Rosie! Rose!
Anya, két baj van.
Egy: most kezdtem volna a Jóbarátok utolsó részét,
de nem megy az internet az iPademen.
Próbáltam megnézni a tévén, mert azt olvastam, hogy újra...
Hogy nevezték, amikor régi cuccokat adtak?
Ismétlés.
Miért csinálták?
Nem tudom. Annak idején nagyon unatkoztunk.
Mindegy. A tévével is baj van. Teljesen elromlott.
Ez a második baj. Kérlek, javítsd meg!
Iszonyatosan izgulok a sorozatzáró miatt.
Nem veszed egy kicsit túl komolyan?
Ez nem fair.
Nyaralunk. Apa szerint most bármennyit lehetünk képernyő előtt.
Hát, először is, én nem mondtam ilyet.
Másodszor pedig, apa még alszik.
Várj meg a nappaliban! Mindjárt megyek.
ÁRAMKIMARADÁS A KELETI PARTON
HACKEREK ÁLLNAK AZ ÁRAMSZÜNET MÖGÖTT
Clay!
Kelj fel! Nézd!
- Semmit sem látok. - Mi?
- Itt volt. - Biztos? Mit írt?
Persze hogy biztos.
Négy hírértesítés volt.
Kettő az áramszünetről szólt, egy szerint meg hackerek állnak mögötte.
- Hackerek? - Igen.
Meg még egy, de az a „rendkívüli” után csupa zagyvaság. Csak betűk összevissza.
Talán feltörték a mobilhálózatot?
Ez most kérdés? Tőlem kérdezed? Honnan a picsából tudjam?
És miért vagy ilyen flegma?
Azok ketten még a házunkban vannak, elfelejtetted? Azt hittem, intézkedsz.
Bemegyek a városba.
Elmegyek a boltba, veszek egy újságot.
Keresek valakit, aki többet tud nálunk, jó?
Kezembe veszem a dolgokat.
Az kinek a kocsija?
Drágának tűnik.
Reggelizzünk!
Figyelj, kicsim! Ami azt az autót illeti.
Tegnap éjjel ezeknek az embereknek,
Scottéknak ide kellett jönniük.
Volt egy...
Akadt egy kis gondjuk, és a közelben jártak, így idejöttek.
Miről beszélsz?
Iszom a kávéból.
Most meséltem Rose-nak Scottékról.
- Apa, nem jó a tévé. - Na! Nyugi!
Meg tudod javítani?
Igen.
Most hangyafoci van. Tegnap éjjel kék volt a kép.
- Vajon mit jelenthet? - Mi?
Látod?
Nem. Nem működik.
Tudom. Indítsd újra, vagy valami!
- Vagy menj fel a tetőre! - Eszedbe ne jusson!
Nem megyek fel a tetőre, az tuti.
Viszont később elugrom a boltba, hátha ott találok valamit, ami segít.
Hozok olyan nyuszifület, vagy valamit.
Miért segítene egy nyuszifül?
Jó reggelt!
Ihatok egy kávét?
Csak nyugodtan. Tudja, hol vannak a bögrék.
Reggel hírértesítések jöttek a telefonomra.
- Működik a mobilja? - Nem.
Biztos éjszaka jöttek, aztán el is tűntek.
Mit írtak?
Kettő az áramszünetről szólt, és egy szerint hackerek okozták.
Hackerek?
Hol vannak az erőművek New Yorkban?
Biztos Queensben. Vagy a folyó mellett?
Miért kérdezget erőművekről?
A hackerek bejuthatnak oda. Azért lehet az áramszünet.
Emlékszik a jersey-i esetre? Majdnem katasztrófa lett.
Ő a lánya odakint?
Nagyon édes. Hány éves?
Múlt hónapban volt 13.
Belül még kisgyerek.
Ha nem gond, a gyerekek ne tudjanak a történtekről!
Bejön nekik a medence. Hadd úszkáljanak, amíg többet nem tudunk!
Ne pánikoljanak ok nélkül!
Én sem akarok pánikot, de nem értek egyet.
Miben nem ért egyet?
Lenne rá okunk.
És, mivel foglalkozik?
A reklámszakmában dolgozom. Ügyfélkapcsolati menedzser vagyok.
Nem gondoltam volna.
És a férje?
Clay a City College-on tanít. Irodalmat és médiatudományt.
Sok barátom vette fel a médiatudományt fő szaknak,
de sosem tudtam, mit jelent.
És maga mivel foglalkozik?
Én még keresem a helyemet, semmit nem akarok elkapkodni.
Nem szeretnék olyan karriert, amit majd tíz év múlva megbánok,
amikor már kénytelen leszek azon a pályán maradni,
mert túl öreg leszek, hogy váltsak, ugye érti?
Jó reggelt! Van valami hír?
Továbbra sem jó a telefon.
Úgy tűnik, tévé sincs. Clay hol van?
Elment a boltba újságért.
Vagy keres valakit, aki esetleg tudhatja, hogy mi történt.
Jó ötlet. Én meg át akarok menni a szomszédba, Huxley-ékhoz.
- Csak pár kilométerre laknak. - És otthon lesznek?
Nem valószínű.
Ritkán látni itt embert ilyenkor, de azért teszek egy próbát.
Mielőtt elmész, tudnod kell az értesítésekről.
Értesítésekről?
Reggel hírértesítések jöttek a telefonomra.
Kettő az áramszünetről szólt,
de volt egy, ami azt írta, hogy hackerek állhatnak mögötte.
Mi az? Maga szerint is leolvad az atomerőmű?
- Ruth ezt mondta? - Más borzalmak mellett. Igen.
Ruth nyilvánvalóan egy kissé paranoiás.
Nem te hajtogatod, hogy ha még nem vagyok paranoiás, akkor már késő?
Biztos kiderül majd, hogy vaklárma. Mint az a Szeretlek-vírus.
Az ott kávé?
Elnézést! Mi az a Szeretlek-vírus?
Számítógépes vírus volt. 2000-ben terjedt az interneten.
Az emberek e-maileket kaptak „szeretlek” tárggyal.
Ha ráklikkelt a csatolmányra, elküldte minden ismerősének.
Cégeket bénított meg, és milliárdos kárt okozott.
Mint kiderült, két Fülöp-szigeteki tini csinálta.
Talán ez is ilyen ártatlan dolog.
Megsürgetem Archie-t.
Aggódom anyáért.
Nem lesz baj a gépével?
Dehogy.
Sőt, lefogadom,
hogy átirányították valahova Ohióba.
És addig balhézik az ügyfélszolgálaton, amíg haza nem küldik.
Emlékszel, amikor Olaszországba utaztunk?
Igen.
Miről jutott eszedbe?
Nem tudom, mi másra gondoljak.
GPS-JEL NEM TALÁLHATÓ
HUXLEY-ÉK
Nem megy át az üzenet. A reptéren vagy már?
A járatszámod AT200? Nem látom. Long Islandre megyünk. Majd hívj!
Maya?
Kérlek, mondd, hogy jól vagy!
KÜLDÉS SIKERTELEN
A BRONXI FILHARMONIKUS ZENEKAR
Mit mondott anya, kik ezek?
Mit nézel?
...a jelentések szerint a kibertámadás nyomán
súlyos környezeti katasztrófa következett be délen,
ami kihat az állatok vándorlási szokásaira...
Archie, láttam valamit reggel.
Szarvasokat.
Mindenhol ott vannak, te dinka.
Mint a mókusok vagy a galambok.
Kit érdekel?
Nem! Ez más volt. Mintha mondani próbáltak volna valamit.
Nézzük meg, mi van odakint!
Tényleg ennyire unatkozol? Ennyire hiányzik a sorozatod?
Én megyek.
Hahó! Van itthon valaki? G. H. vagyok. Nyitva volt az ajtó.
GPS-JEL NEM TALÁLHATÓ
Jó napot!
Mi van ott bent?
Menjünk, nézzük meg!
Igen? Jó napot!
Nem értem, mit mond. Nem beszélek spanyolul.
Kurva unalmas ez a hely.
Igen.
Talán ez csak az alvóhelye.
Itt húzza meg magát.
Ki?
Aki azt a nyomot hagyta.
Nem tudom, hol vagyok. Próbálnék eljutni a városba.
Nekem sem működik.
Figyelj,
itt van neki ez a kis ablak.
Hogy láthassa...
Micsodát?
Nem! Oké.
Nem!
Ne!
Sajnálom!
Nem abban a szobában alszol?
Picsába!
Gondolj bele!
Kint tök sötét van.
Úristen!
Ég a kis lámpa az ágyad mellett.
Picsába!
A fény egyenesen hozzád vezetheti.
Picsába!
Ez nem vicces, Archie! Nagyon fájt!
- Semmi baj. - De, baj van!
Nyugi már, baszki! Csak vicceltem.
Reggel szarvasokat láttam.
Nem egyet, hanem rohadt sokat. Százat.
Talán többet. Kint, a hátsó kertben.
Nagyon fura volt, Archie.
Szoktak ilyen nagy csoportokban járni?
Honnan a szarból kéne tudnom?
Ha annyira aggaszt, kérdezd meg anyáékat!
Mintha érdekelné őket.
Senkit sem izgat, amit mondok.
Igazad lehet.
Bemegy a vízbe?
Nem. Maga?
Nem ér annyit.
Miért? A haja miatt, vagy...
Mert az egyik gyereke tutira belepisilt.
Nem tennének ilyet.
Azt bizony nem tudhatjuk, nem igaz?
JÓBARÁTOK: AZ UTOLSÓ
A lánya nézi azt a sorozatot?
A „nézi” enyhe kifejezés, teljesen odavan érte.
Mi az?
Ne értsen félre, én is néztem,
de ez mintha egy sosemvolt világ iránti nosztalgia lenne.
Remélem, a gyerekek nem kóboroltak el messzire.
Faszom!
Archie!
Archie, nézd!
Megnéznéd, légyszi?
Mit?
Menjünk oda!
Nem! Leszarom. Éhes vagyok. Gyere, menjünk!
Rose! Menjünk!
Akkor...
elárulod, miért vagy csurom vizes?
Beleestem a medencébe.
Beleestél a medencébe.
Megbotlottam valamiben. Igen, beleestem.
Mit csináltál ott? Azt hittem, Richet keresed.
Hoznál nekem ruhát a dolgozószobámból?
Idelent sajnos nincs másom ezen kívül.
Előre láttam ezt.
Még azelőtt, hogy megtörtént.
Figyeltem a tőzsdét.
És tudtam, hogy készülődik valami.
Hogy érti?
Az én szakmámban értenünk kell a világ működését.
Értelmezni a görbét.
Ha annyi ideje csinálja, mint én, belelát a jövőbe.
Ha stabilan áll, az harmóniát jelent.
Ha megugrik vagy lesüllyed, az jelent valamit.
G. H., miért beszél nekem erről?
Mondott valamit a szomszédja?
Nem volt otthon. De van egy műholdas telefonja. Gondoltam, jól jöhet.
Megpróbáltam használni, de nem működött, pedig fel volt töltve.
Az lenne a lényege, hogy mindig használható,
ha épp rálát az égre, ami meg is volt.
Csak akkor nem működne, ha a műholdjaink sem üzemelnének.
A műholdjaink.
Azt gondolja, történt velük valami. Odafent az űrben.
Össze vannak kötve a lenti számítógépekkel.
Tehát maga szerint a hackerek, vagy mik, lekapcsolták a műholdjainkat?
Nem túlzás ez egy kicsit? Talán csak rosszul használta a telefont.
Láttam egy repülőgépet zuhanórepülésben az óceánba csapódni.
És nem az volt az első.
Már nem hiszem, hogy csak pár tini állna mögötte.
Mi a szar?
Hol vannak a gyerekek?
HARMADIK FEJEZET A ZAJ
Anyu!
Apa hol van?
Hamarosan visszatér.
Maga miért vizes?
Későn fogtam be a fülem.
Most fáj a fejem.
Ez biztos normális. Nagyon hangos volt.
Valami repülő átlépte a hangsebességet?
Vagy hogy nevezik? Hangrobbanás. Ez hangrobbanás volt?
Nem szokták átlépni a hangsebességet.
A Concorde pedig már nem repül.
Talán valami ismeretlen gép volt.
Archie, menj, öltözz át!
Rose, neked sem ártana.
Jó ötlet. Bújj be az ágyamba, és olvasd a könyvet, amit apu adott!
Ugye minden oké lesz?
Igen.
Magának van kristálygömbje. Mondja, mi volt ez?
Bomba? Rakéta?
Felrobbanhatott egy atomerőmű.
Semmi biztosat nem tudunk.
Az előbb rohadt biztosnak tűnt annál a kísérteties monológjánál.
Semmi sem változott.
Semmi sem változott?
Minden más lett.
És csak ülünk itt, mintha... Nem is tudom.
A halálos ítéletünkre várva? Ülünk, és várjuk a halált?
Úgy értettem, hogy a terv nem változott.
Megvárjuk Clayt, és meglátjuk, mit tudott meg.
Menjek be utána a városba?
Engedjük tele a kádakat!
Van elég elem, fájdalomcsillapító, élelem, és van generátorunk?
Van olyan hajtókaros rádiónk?
Meg vízszűrő szívószálunk?
Szerintem várjuk meg Clayt!
És ha nem jön vissza?
Oké. Apának igaza van.
Itt biztonságban vagyunk.
Azt sem tudjuk, mi a szar történik.
Talán olyan, mint a Ten Mile Island.
Vannak itt atomerőművek, nem?
- Three Mile Island. - Mi ez az erőműmánia?
Igazad van. Ne kombináljunk!
Ne hajtogassa ezt!
Mondja ki, amit gondol, bassza meg!
Előbb az áramszünet, aztán lezuhanó gépeket lát, és...
Mi az?
Ruth felnőtt.
Nem tudja megvédeni, ahogy most engem sem.
Nem működik a műholdas telefon, aztán jön az a zaj, és most mi lesz?
Mi következik ez után?
Elmondtam, amit tudok.
Nem hiszek magának.
Egy szavát sem hittem el, amióta itt van.
Jó ég! Vajon miért ilyen bizalmatlan velünk?
Ruth!
Azt hiszi, mindig mindenben igaza van, mi?
Na most aztán bagoly mondja verébnek.
Ruth!
Az a fickó tudta.
Tegnap a piacon, a városban.
Volt egy fickó a parkolóban.
Kartonszámra vette a vizet és a konzerveket.
Tudta, hogy ez lesz.
Szakállas volt?
Régi cowboykalappal.
Ő Danny. Az építési vállalkozó, akiről meséltem maguknak.
Aki a házon dolgozott.
Az nem jelent semmit. Mindig is az apokalipszisre készült.
Neki ez csak egy sima hétvégi bevásárlás.
Jézusom!
Itt vagyok. Semmi bajom. Hol vannak a gyerekek?
- Itt vannak, minden oké. - Oké.
Mi történt? Sikerrel jártál?
Nem jutottam messzire. Aztán meghallottam azt a zajt.
Hogy érted? Merre voltál? Mit csináltál? Nagyon aggódtam.
Nem tudom, csak elindultam a kocsival,
aztán meghallottam azt a zajt, és azonnal visszajöttem.
Nem találkozott senkivel, aki segíthet rájönni, mi történt?
Senkivel nem találkoztam.
Viszont láttam valamit. Egy...
Jött egy hatalmas drón.
Repkedett a semmi közepén, és rengeteg ilyet szórt le.
Fogalmam sincs, mi áll rajta.
„Halál Amerikára”?
Mi?
„Halál Amerikára.”
A többi nem tudom, mit jelent, de ez itt biztosan az: „halál Amerikára”.
Emlékszem rá egy játékból.
Ennek semmi értelme.
Ha ránk támadtak volna, miért reklámoznák így?
Nem is angolul van. Mi értelme ezt ledobni?
Tudom, hogy jobbra kell menni, aztán egyenesen az autópályáig.
Borzalmas lehet most a helyzet New Yorkban.
Nem oda megyünk, hanem a testvéremhez Jersey-be.
De oda New Yorkon át vezet az út.
Jó, de tisztázzuk! Jobbra, aztán követem a táblákat.
Igen. Ahogy idefelé is jött. De hallgasson meg, kérem!
Veszélybe sodorja magát és a családját is.
Apa!
Hadd menjenek!
Nagyon köszönöm, hogy aggódik értünk, de így lesz a legjobb a családunknak.
Mindenkinek ez az érdeke.
Jobb lesz így.
Kinek?
Nekünk.
Nem szívesen mondom ezt, de annak a nőnek igaza volt.
És nem kellett volna titkolóznod.
Tudom, mire gondolsz, de biztos, hogy anyukád gépe nem erre repült.
A légitársaság is más volt.
Anya meghalt?
Jaj, ne csináld már! Miért gondolsz ilyenekre?
Mondtam, hogy más légitársaság volt.
Jó, de nem érzed úgy, hogy meghalt?
Mert én igen.
Ha nagy lesz a forgalom, legalább beszélhetünk másokkal.
Hátha valaki tudja, hogy mi történt. Durva, hogy sehol senki.
Biztos más is lesz majd az autópályán.
Jersey-ben hátha működnek a telefonok. Semmit sem tudunk Long Islanden kívülről.
Lehet internetjük, működhetnek a telefonvonalak.
Garantálom nektek, hogy utólag nevetünk majd ezen.
Nyaralás a pokolban.
Idővel minden viccesebbnek tűnik.
Szerintem ezt nem így mondják, de értem, mire gondolsz.
Szirénák.
Azt hittem, szundikálsz.
Nem tudok.
Miért nem?
A szirénák miatt.
Mi ez?
Szétnézek, ti maradjatok itt!
Figyeljetek, gyerekek! Maradjatok itt, jó?
Látsz valakit?
Nincs itt senki.
TESLA ÖNVEZETŐ BIZTONSÁGI FUNKCIÓK
Mind vadonatúj.
Mi?
Hé! Jön valaki.
Hahó!
TELJES ÖNVEZETŐ KÉPESSÉG
Clay!
- Szállj be a kocsiba! - Ne várjuk meg őket?
- Szállj már be, baszd meg! - Jól van.
Mit csinálsz? Intsük le őket! Hátha tudnak valamit.
Nincs benne senki.
Anya! Húzódjunk félre! Gyorsan!
NEGYEDIK FEJEZET AZ ÁRVÍZ
Nem megyünk el egy óvóhelyre?
Van errefelé bunker vagy katonai bázis?
Nem kell lenniük óvóhelyeknek
ilyen vészhelyzetek esetére?
Nem tudom, hol vannak.
De még ha tudnám is, azok vadonatúj autók voltak.
Ha minden autókereskedés így járt, már most tele lehetnek az utak.
- Egyelőre maradjunk! - Meddig várjunk még?
Ez valószínűleg háborús zóna, és az ismerőseink halottak.
Ruth!
Csak...
kellene valami terv.
- Nem várhatunk itt. Menjünk el valahova! - Igaza van, Amanda. Túl veszélyes.
Ma éjszaka maradjunk itt, aztán reggel talán...
- Talán mi lesz? - Nem tudom!
Olyan közel jártam.
Mit csinál?
Teleengedem a kádat.
Állítólag így kell...
Tudja, a víz miatt.
Szívunk?
Nem szoktam.
Mármint az marihuána, nem?
Tudom, több fajta is van belőle, van gyümölcsízű és...
Ez marihuána.
Dugott már diákjával?
Hogy kérdezhet ilyet?
Ilyen embernek tűnök? Tényleg kinézi ezt belőlem?
Olyan embernek tűnik, aki mindent könnyen megkap.
Főleg a nőket.
Azt hiszem, ezt bóknak veszem.
Mindig is tájékozott embernek tartottam magam.
Aki látja a világ igazi arcát.
De ilyet még sosem láttam.
Úgyhogy most azon tanakodom, félreismertem-e magam.
Ne eméssze magát! Ha elég mélyre ás, mindenről kiderül, hogy illúzió.
Vegyük például a szakmáját!
Képzeletbeli számok
képzeletbeli pénzeket mozgatnak, ami képzeletbeli sikerhez vezet.
Én személy szerint sokkal egyszerűbbnek tartom a szakmámat.
A munkám alapvetően mindig is az emberekről szólt.
- Akkor sajnálom magát. - Miért?
Azért, mert az emberek rémesek.
Basszus! Én is hogy bántam magával.
Most pedig együtt iszogatunk.
Egyébként sajnálom.
Amit mondtam, tettem, gondoltam, mindegy is.
Tévedtem, és sajnálom.
A legokosabb ügyfeleim némelyike egy vagyont veszített,
mert előzetes feltételezésekre alapozták a döntéseiket
az igazság helyett.
A különbség felismerése mindennél nehezebb.
Őrjítő lehet, amikor maga látja, ők viszont nem.
Egyes személyeknél
talán még megelégedéssel is tölt el, hogy a piac bünteti őket.
Azok az ijesztőek, akik nem tanulnak belőle.
Még azután sem, hogy vagyonokat veszítenek rajta.
Semmi sem rémiszt meg jobban, mint ha valaki a saját kárán sem tanul.
Azt a butaságot sosem fogom megérteni.
Nagyon zajos a csend.
Ez tűnt fel elsőnek, amikor elkezdtünk ide járni.
Nehezen tudtam aludni.
Nem olyan, mint az otthoni zajok.
Szirénák, forgalom, emberek.
Hiányzik.
A szirénák vagy az emberek?
Kezdem megkedvelni magát.
És ez merész kijelentés tőlem, mert...
nem tudom, mióta nem volt ilyen.
Bevallom, eleinte elég szúrós természetűnek tűnt,
de megbarátkoztam vele.
Valójában miért jött ide?
És ne mondja, hogy a térde miatt!
Nem hazudtam. Tényleg térdműtétem volt.
Csúnyán kiment a térdem, amikor a YMCA-nél játszottam.
De nem ezért jött ide.
Ennek köze van valamihez, ami néhány évvel ezelőtt történt velem.
Az egyik ügyfelem meghívott minket egy privát rendezvényre.
Az ügyfelem...
Hát...
Nem mondom ki a nevét, de rá fog ismerni.
- Híresség? - Nem. Véletlenül sem.
Viszont az üzleti világban a legnagyobb alakok egyike.
Többnyire a hadseregnek szállít.
Szigorúan titkos kifizetéseket kap a Pentagonból.
Talán a legbefolyásosabb ismerősöm.
Szóval ott voltunk az estélyen a házában.
Már későre járt. A feleségem indulni akart haza.
Az ügyfelemmel jól szórakoztunk, és nagyon marasztalt.
Pár dühös pillantás után
a feleségem belement, hogy egyedül taxizzon haza.
A felesége nagyon örülhetett.
Ittunk még pár italt, kezdett is beütni, és egy idő után
az ügyfelem már állni sem bírt, és én is eléggé imbolyogtam.
El sem tudom képzelni, milyen lehet az.
Bevitt a dolgozószobájába.
Elszívtunk pár szivart,
és annyira készen voltunk, hogy már mindenen nevettünk.
Aztán előadta, hogy mennyire kedvel,
és milyen szívesen elhívna a közelgő útjára.
Milyen útra? Hova ment?
Én is ugyanezt kérdeztem.
Aztán...
felém fordult
komoly arccal.
És azt mondta:
„Tudja, csak éves összejövetelt tart a világot irányító gonosz háttérhatalom.”
A fickó mindig ilyesmikkel viccelődött.
Ha elárulnám a nevét, akkor értené.
Kénytelen vagyok elhinni magának.
És most, ha megbocsát, öntök még bort.
Aztán tegnap a hangverseny előtt
keresett a barátom.
Mindig szokott időpontot egyeztetni, de most csak váratlanul felhívott,
és áthelyeztette máshova a pénzét.
Hatalmas összeget, még hozzá képest is.
Amikor végeztünk, meginvitáltam egy italra.
Azt felelte, hogy egy időre elutazik.
Viccelődve azt kérdeztem:
„Tényleg?
A háttérhatalommal tölti a hétvégét? Azt nem a téli napfordulókor szokta?”
De nem nevetett rajta.
Pedig mindig nevet, még a rossz vicceken is.
Annyit felelt...
„Vigyázzon magára!”
Mintha sajnálna engem.
Azóta sem tudom kiverni a fejemből.
Azt mondja...
Úgy gondolja, a barátja áll a történtek mögött?
Véletlenül sem.
Egy összeesküvés-elmélet egy titkos háttérhatalomról
túl egyszerű magyarázat lenne.
Főleg, ha az igazság sokkal rémisztőbb.
Mi az igazság?
Hogy senki nem irányítja. Senki nem mozgatja a szálakat.
Persze vannak hozzá hasonló emberek,
akik hozzáférhetnek a megfelelő információkhoz.
De amikor ilyen dolgok történnek,
a legbefolyásosabbak is csak annyit remélhetnek,
hogy figyelmeztetik őket.
Elnézést.
Eléggé megöltem a hangulatot.
Visszavonom. Már nem kedvelem magát.
Jöjjön!
Menjünk!
Hova megyünk?
Újra megnyerem magát.
Látlak, Rose.
Mit akarsz?
Ugye sosem tudom meg, mi lett Ross-szal és Rachellel?
Még mindig ez a bajod?
Ki nem szarja le?
Hát én. Nyilvánvalóan.
Miért érdekel ennyire az a sorozat?
Boldoggá tesznek.
Most nagy szükségem lenne rá. Neked nem?
Ha maradt még remény az elbaszott világunkban,
legalább az ő sorsukat hadd tudjam!
Fontosak nekem.
Talán elengedhetnéd.
Csak úgy mondom.
Valószínűleg igazad van.
Jelen állás szerint többé nem látod a sorozatot.
Úgyhogy a helyedben mást keresnék magamnak.
Fura, hogy most nem hallani kabócákat.
Ma eltévedtem.
Amikor reggel elmentem.
Hogyhogy eltévedt?
Azt hittem, el tudok igazodni, de ott volt az a sok út, tábla meg sehol.
Úgyhogy csak hajtottam a kocsival.
Aztán még tovább mentem.
Utána megfordultam, teljesen eltévedtem,
és fogalmam sincs, hogy találtam vissza.
Viszont láttam valakit.
Egy nőt.
Az úton.
Leintett, és...
spanyolul beszélt.
Csak állt ott.
Az úton voltam a semmi közepén.
És...
otthagytam.
Segítséget kért.
Én meg otthagytam.
Más is van még, amit eltitkolt előlünk?
Ha már őszinteségi rohamot kapott.
Hát, azt még nem meséltük, hogy egy tankhajó partra futott.
Konkrétan a strandon.
Egy tankhajó?
Igen, egy óriási hajó. Vörös színű volt.
Szerintem nem mindegyik vörös,
de ez az volt, és egyenesen partra futott a strandon.
Miért nem mondták el?
Akkor mindketten nagyon féltünk.
Hogy mit jelenthet ez.
Miért, mit jelenthet?
Ha tényleg ránk támadtak,
ami tudom, hogy furán hangzik, de akkor az olaj olyan dolog,
amiből nagyon sok kellene, hogy megvédhessük magunkat.
Hihetetlen ez a beszélgetés.
Szerintem semmi baj nem lesz.
Végül minden jóra fordul.
Még ha ez tényleg invázió is.
Invázió?
- Vagy megszállás. - Na jó!
Tudom, hogy jót akar,
de ezektől a szavaktól halálra parázom magam.
Mi volt ez?
Ezek flamingók.
Ezek flamingók?
Ezek flamingók.
Miért?
Ejha! Lenyűgöző gyűjtemény!
Szereti a jazzt?
Jazzt akar hallgatni?
Persze, miért ne?
Azt hittem, szórakozni fogunk.
Keressünk olyat, amire táncolhatunk!
A jazzre is lehet táncolni.
Amikor az első lemezemet vettem...
Jaj, elég a történeteiből!
Mindegyik szörnyen felkavaró. Várjunk csak! Milyen lemezek ezek?
Hagyja! Azok a lányom lemezei.
Volt egy DJ-korszaka az egyetemen.
Na ez olyannak tűnik, amire rendesen lehet táncolni.
Ne már! Nem ezért hoztam ide magát.
Azt mondta, meg akar nyerni.
Ezzel sikerülne.
Részegek vagyunk.
Igen.
Házasok vagyunk. Férjnél vagyok. Magának meg felesége van.
Így van.
Imádom őt.
Nagyon...
Nagyon hiányzik.
Fogja még látni.
Nem.
Szerintem már nem fogom.
És Ruth.
Mi van, ha vele is történik valami? Azt nem élném túl.
Ígérem, Ruthnak nem esik baja.
Segítünk egymásnak, amíg minden a régi nem lesz.
Amanda, be kell látnunk az igazat!
Már nem lesz minden a régi.
Ne mondja ezt! Muszáj...
Archie jól van?
Kicsit meleg, de nem lesz baja.
Miért nem alszol?
Az elnök emberei egyik epizódján jár a fejem.
Elmesélnek egy történetet az elnöknek.
Te láttad azt a sorozatot?
Csak Aaron Sorkin évadait.
Na szóval a történet egy férfiról szól, aki a folyó mellett él.
És hallja a rádióban, hogy ki fog önteni, ezért mindenki menjen el.
Ő viszont nem megy sehova, mert mindennap imádkozik.
Tudja, hogy Isten szereti és megmenti.
Aztán tényleg árvíz lesz.
Egy csónakos fickó meglátja őt, és azt mondja: „Jöjjön! Kimentem magát.”
De a férfi nem megy vele.
Aztán jön egy helikopter, és a pilóta kiereszt egy létrát,
de a férfi vele sem megy el.
Aztán a férfi megfullad az árvízben.
Felkerül a mennyországba, nagyon haragszik Istenre,
és azt mondja neki:
„Mindennap imádkoztam hozzád. Azt hittem, szeretsz és megmentesz.”
És Isten azt feleli:
„Küldtem neked vészjelzést,
egy csónakot és egy helikoptert.
Mi mást vártál még?”
Miért mondod ezt, Rose?
Azt hiszem, eleget vártam.
Apa!
Aludnál velem az ágyon?
Biztos?
Túl kicsi az ágy, és szívesen alszom a földön.
- Néha jót tesz a hátamnak. - Félek.
Ugye ketten maradtunk?
Hogy érted?
Úgy értem,
hogy ha beüt a krach, te bízol ezekben az emberekben?
Tudjuk, hogy a nő idegbeteg.
A srác titokban fotózgatott engem a medencénél.
A kislány úgy bámulja az erdőt, mint Donnie Darko,
a pasi meg tutira meg akar dugni.
Honnan tudod?
Nem fog csinálni semmit, nem olyan, de hogy szeretne-e? Naná, baszki!
A lényeg, hogy nem bízom bennük.
Nem hagyom, hogy bajod essen, ha erre akarsz kilyukadni.
Csak ne feledd el, hogy ha összeomlik a világ,
senkiben sem szabad csak úgy megbízni!
Legfőképp a fehérekben.
Ebben még anya is egyetértene.
Értem.
Tényleg?
Mert már második éjszaka alszunk a saját házunk pincéjében.
Miért kellett visszaengedni őket a házba?
Így volt helyes.
És a végén majd emiatt fogunk csúnyán rábaszni.
Idd meg!
Hol van Rosie?
Nem tudom, korábban kelt.
Megyek, körülnézek. Kelj fel!
Hogy érzed magad, kicsim?
Na!
Tudom, hogy álmos vagy, de kelj fel, hadd mérjem meg a lázadat!
Nagyon meleg voltál éjszaka.
Már nem annyira.
Éljen!
Fáj a torkod?
- Nem. - Az jó.
Mi az? Vérzel?
Mi...
Mi a fenét csinálsz?
Mi a fasz? Azok a fogaid?
Archie!
Hagyd abba! Clay!
A fogaim!
Clay!
Mi történik velem?
Clay!
Minden oké?
- Baj van Archie-val. - Mi az? Mi a fasz?
- Én is ezt kérdeztem. - Furát éreztem.
Aztán hozzáértem, és kiesett.
Éjjel kicsit lázas volt, de mi ez?
Jól van. Minden oké.
Nem úgy érzem.
ÖTÖDIK RÉSZ AZ UTOLSÓ
Hogy vagy?
Azon kívül, hogy kiestek a fogaid.
Milyen kérdés ez? Nyilván beteg.
Nem vagyok beteg, anya. Csak úgy kiestek a fogaim.
Talán a bogárcsípés miatt.
Milyen bogár?
Tegnap megcsípett valami az erdőben.
Akkor amiatt lesz.
Biztos kullancs volt. Lyme-kór. Furcsább tüneteket is láttam már.
Ennél furcsábbakat?
Orvos kell neki. Vigyük be a kórházba!
Nem lehet. Csak az autópálya visz ki a városból.
És ha járhatatlan az út, úgysincs ott senki.
Csinálnunk kell valamit. Orvoshoz kell vinni.
Nem tudom elhinni, hogy ez történik.
Menjünk el az építési vállalkozómhoz! Közel lakik.
Látta készleteket felhalmozni, nem?
Danny mindenre felkészült.
Hátha van valamije.
Antibiotikum, gyógyszer.
Ő tudja, mit tegyünk.
Megígérem, hogy szerzek segítséget a fiának.
Hol van Rose?
Nem találom.
Mi? Hogy érted?
Mindenhol kerestem. Nincs a házban. A kertben sincs.
Megnézem odalent. Biztos csak körülnéz.
Megnézem, nem játszik-e kint.
Ott már kerestem, de oké.
Hova lett? Nem veszhetett el.
Nincs itt! Mondom, hogy már mindenhol kerestem!
- Biztos a garázsban van. - Már ott is néztem.
Oké! Hol a faszban nem nézted még?
Lent sincs.
Ez őrület! Hova lett?
Nincs kint, de szerintem elvitte az egyik biciklit.
Egy biciklit? Hova ment?
Van ötleted, hova mehetett?
Nem tudom. Tegnap jártunk a fészernél.
Milyen fészernél?
A fészernél.
A szarvasokat kereste, amiket látott. Hátha oda ment. Nem tudom.
Megyek.
Archie! Jól vagy?
- Minden oké? - Segítség kell neki.
Oké. Foglak.
Veletek megyek.
Nem! Nem biztonságos.
Maradj Amandával! Keresd meg Rose-t!
Nem! Mi? Nem hagyhatsz egyedül!
- Nem lesz baj. - Ezt már megbeszéltük. Nem hagyhatsz itt!
- Nem érted, hogy beteg? - Nem jössz vissza.
Nem érted, hogy valami történik? Már el is kezdődött.
Most Archie van soron, aztán mi jövünk.
Nem mehetsz el! Lehet, hogy itt a világvége.
Ezért maradj itt!
Vedd elő a mobilodat!
Gyerünk! Vedd elő! Állítsd be az időzítőt egy órára!
Addigra visszaérek.
Felesleges.
- Úgysem érsz vissza. - Dehogynem. Meglátod.
Nézd! Visszaérek, mielőtt letelik.
Egy óra.
Ennyit kapsz. Megígérted.
Rose!
Rosie! Rose!
Ez rémálom.
Egy istenverte rémálom.
Hova ment Rose? Miért ment el?
Azt mondta, eleget várt. Hogy értette?
Mi lenne, ha visszamennénk, és megvárnák apát?
És utána?
Ő megtalálja Rose-t?
Nem tudom, de segíteni fog.
Tudni akarom, mi a fasz történik. Hogy mi a fasz a terv.
Hogy megtaláljuk a lányomat, aztán beszállunk a kurva drága kocsijukba,
és egy igazi kórházban egy orvos elmondja, hogy a fiam jól van.
És mind jól leszünk.
Aztán hazamehetünk a házunkba.
És ha ez nem lehetséges?
El akarok húzni a picsába innen, maguktól és ettől az egésztől.
- Mi ugyanezt éljük át. - Tisztában vagyok vele!
Ne kiabáljon velem!
Magát nem érdekli.
Nem érdekli, hogy itt vagyok.
Az anyám meg valószínűleg az óceán mélyén fekszik.
Senki másom nincs.
Senki más nincs az életemben, csak ők ketten. Fel tudja fogni?
Most lenne csak igazán szükségem az anyámra.
És valószínűleg soha többé nem látom majd.
Érdekel. Tényleg.
Nem tudom, mit kellene csinálnom, de érdekel.
Maga miért ilyen?
Mi haszna abból, hogy folyton ilyen mérges?
Mindennap, egész nap csak annyiból állt a munkám,
hogy úgy kiismerjem az embereket, hogy tudjam, mit kell hazudnom,
hogy olyan dolgokat vegyenek, amiket nem akarnak.
És ha ennyire tanulmányozza őket,
és látja, hogyan bánnak egymással...
Maga nem bolond.
Látja, mit csinálnak anélkül, hogy egyáltalán belegondolnának.
Bassza meg, ugyanezt tettem az apjával, és azt sem tudom, hogy miért.
Átbasszuk egymást.
Állandóan, és észre sem vesszük.
Átbasszuk a világ összes élőlényét, és azt hisszük, nem baj,
mert papírból van a szívószálunk, és szabad tartású csirkét rendelünk.
És a legdurvább, hogy a lelkünk mélyén tudjuk, hogy senki sem veszi be.
Tudjuk, hogy hazugságban élünk.
Egy egyezményes, tömeges illúzióban,
aminek a segítségével kizárhatjuk a saját szörnyűségünket.
Általában nem vagyok oda azért, amit maga mond vagy csinál, de...
ez az a pont, ahol metszik egymást a halmazaink.
Minden szavával egyetértek.
De akármilyen szörnyűek is néha az emberek...
attól még egymásra vagyunk utalva.
Nem akarok ilyen lenni.
Gyűlölöm, hogy ilyen rémes vagyok.
Azt mondom, utálom az embereket,
de bármit megtennék, hogy visszakapjam őket.
Apa!
Szerinted Taylor jól van?
Ki?
Archie, maradj itt!
Menjünk!
George!
Danny! Ne haragudj, hogy itthon zavarlak.
A barátoddal menjetek vissza a tornácról az autótok mellé!
Mi?
Le a tornácról, és vissza az autóhoz!
Miben segíthetek?
Csak meglátogattunk.
Hogy itt vagy-e, nem esett-e bajod.
Hogy tudsz-e bármit arról, hogy mi történt.
Clay vagyok.
A családommal kivettük G. H., George házát.
New Yorkból jöttünk.
Szerencsésen választottak időpontot. Jó nagy szar lehet most New Yorkban.
Megmondom őszintén, meglep, hogy itt vannak.
Azért jöttünk, mert a fiamnak segítség kell.
Hányni kezdett, és...
Kihullottak a fogai. Csak úgy. Nem tudjuk, miért.
A fogai?
Hát, biztos köze van ahhoz a zajhoz.
Tudsz róla valamit?
Hát, eléggé hasonlít ahhoz, ami régebben Kubában történt.
Mikrohullámú fegyver, olyan sugárzást bocsát ki,
ami a hanggal terjed.
Ott is volt, akinek kiesett a foga.
Ezen kívül csak annyit tudok biztosan, hogy nagyon kevés információ érhető el.
Szerintem háború van.
Legalábbis a kezdete.
Pusmogtak már róla egy ideje. Biztos ahhoz van köze.
Hogy érti, hogy pusmogtak róla?
Nem csak a címoldalakat kéne elolvasnia.
Az oroszok visszahívták az embereiket Washingtonból.
Észrevette egyáltalán?
Valami készül. Azt nem tudom, hogy mi.
Talán soha nem is tudunk majd többet, és csak nyugton kell maradnunk.
Biztonságban.
Imádkozni. Ami beválik maguknak.
Danny!
Ahogy Clay mondta, a fia nincs jól.
Az imádkozás nem lesz elég.
És mivel te alaposan felkészültél, hátha van rá valami gyógyszered.
Semmi közöd ahhoz, hogy mim van.
Danny!
Én vagyok az. Ismerjük egymást.
Barátok vagyunk.
Az azelőtt volt, George. El vagy tájolva.
Danny, miről beszélsz?
Ne gondoskodjon a saját fiáról?
Semminek nincs értelme.
Ha megbolondul a világ, azt teszem, ami észszerű,
és önmagamat védem.
Hogy te mit csinálsz, az a te dolgod.
Azt hittem, helyes döntés idehozni őket.
Ha van rá valami gyógyszered...
Fizetünk érte.
Mondjuk ezer dollárt?
A készpénz nem sokat ér, ha megbukik a kormány.
Minden rendszer leállt. Nem működnek a hitelkártyáim.
Nincs Venmo vagy ApplePay.
A készpénz lehet az egyetlen, ami még ér valamit.
A fiam nagyon beteg. Segítsen neki! Tizenhat éves.
Nincs itt semmi.
Rosie!
Nehéz helyzetben van.
Értem.
Bármit megtennék a családomért.
Úgyhogy ezt is fogom tenni.
Bezárom az ajtókat. Várok. Figyelek.
Fegyverrel a kezemben.
Ezen kívül semmi mást nem tudok mondani.
Ruth, ez biciklinyom!
Most visszamegyek a házamba.
Elköszönök, és sok szerencsét kívánok.
Ha erre jártok, beugorhattok, de csak beszélgetéssel szolgálhatok.
Javaslom, próbálkozz a szomszédaidnál!
Thorne-ék átalakíttatták a pincéjüket, teljes titokban, engedélyek nélkül.
Egy haverom ott dolgozott, de a terveket se láthattam.
Ha engem kérdeztek,
a gazdag seggfejek bunkert építettek.
Ne már, Danny! Cserben hagysz minket?
Nem fogtad fel, hogy mi történik, George?
Mindenkit cserben hagytak.
Már megbocsáss,
de szeretném, ha távoznátok a birtokomról.
Most rögtön!
Nem megyünk sehova, amíg nem segítesz nekünk.
Mi a fene folyik itt?
Megígértem, hogy szerzek segítséget.
Ha nem teszed le, csak gyors halált szerzel neki.
G. H., tegye le! Keresünk más utat a kórházba.
Nincs másik út! És egyébként sem fog lelőni.
Pedig úgy tűnik.
Csak blöfföl.
A faszt!
Állj!
- El az útból! - Apa!
Próbálnám meggyőzni!
Az egyetlen megoldás,
ha visszaszállnak a kocsiba, és elhajtanak.
Hova hajtsunk el? Minden út járhatatlan.
Egyedül vagyunk az isten háta mögött.
Fogalmam sincs, mit csináljak.
Semmire sem vagyok képes a mobilom és a GPS-em nélkül.
Haszontalan vagyok.
De a fiam beteg.
A lányom meg eltűnt.
És nem tudom, mit tegyek.
Maga viszont nagyon felkészült.
Kurvára.
Ezért jöttünk magához.
Csak maga segíthet a fiamon.
- Nem az én gondom. - Igaza van. Nem az.
De maga mondta, nem?
Bármit megtenne a családjáért. Ugyanezt csinálom.
Mást nem tehetek.
Könyörögve kérem!
Kérem!
Kérem, segítsen a fiamon!
Várható volt, hogy visszatér a jó öreg cserekereskedelem.
Készpénzt adtam, nem csere volt.
Van még egy tippem.
Ingyen, ha kell.
A koreaiak állnak mögötte.
A koreaiak?
Miből gondolod?
Hidd el! Ők csinálták. Vagy a kínaiak. Valamelyik.
Mutassa meg neki!
Tegnap, amikor az autóval mentem, egy nagy drón ilyeneket dobált le.
Azt jelenti: „halál Amerikára”, úgyhogy szerintünk az irániak tették.
Egyszer hallottam a rádióban, hogy jók a hackereik.
Mi olyan vicces?
Amikor még ment a telefon,
egy San Diegó-i barátom hasonlóról mesélt.
Drónok röplapokat szórtak le, csak azok koreaiul voltak.
Vagy mandarinul. Nem tudta megmondani, melyik.
De mivel négyszer volt Irakban,
ezt felismerte volna, az hétszentség,
Jó sok ellenséget szereztünk magunknak.
Talán ez azt jelenti, hogy összeálltak.
Éjjel flamingókat láttam a medencében.
Az állatok figyelmeztetni próbálnak.
Tudnak valamit.
Valamit, amit mi nem.
Mint amikor a kutyák megérzik a vihart.
Egyre több a biciklinyom.
Menjünk vissza a házba! Apa már biztos visszaért.
Talán ő segíthet... nekünk.
Sehova nem megyek Rosie nélkül.
Az a ház. Biztos oda ment.
Jól van. Hátha már megtalálták Rose-t.
G. H., mi folyik itt?
Mielőtt elindulunk,
tudnom kell, hányadán állunk.
Akármi lesz is ebből, tudnom kell, mire számíthatok,
mert ha ugyanez történik mindenhol,
sürgősen el kell jutnunk abba a bunkerbe.
Miről beszél?
Tud valamit.
Gyanakodtam valamire, de előbb többet kellet tudnom.
Persze a jelek erre mutattak, de senkit nem akartam megijeszteni.
Őrültnek nézett volna, ha elmondom.
Több értelme lett volna, ha egy invázió szélén állunk, de ez...
Azt hittem, van annyi eszünk, hogy ezt nem hagynánk.
Micsodát?
A fő ügyfelem a hadiiparban dolgozik,
így sokat tanulmányoztam a hadjáratok költség-haszon elemzését.
Volt egy program, amitől az ügyfelem különösen félt.
Egyszerű háromfázisú manőver, ami belülről buktatja meg a kormányt.
Az első fázis az izoláció.
Iktassa ki a kommunikációt és a közlekedést!
A célpont legyen süket, néma és béna, amennyire csak lehet,
készen a második fázisra!
Az összehangolt káoszra.
Terrorizálja őket titkos támadásokkal és dezinformációval!
Így túlterheli a védelmüket,
és könnyedén a szélsőségesek és a saját seregük prédájává válhatnak.
Látható ellenség nélkül az emberek egymás ellen fordulnak.
Ha jól csinálta, a harmadik fázis magától megtörténik.
Mi a harmadik fázis?
Puccs.
Polgárháború.
Összeomlás.
Ez a program a legköltséghatékonyabb módja egy ország destabilizálásának.
Mert ha a célba vett nemzet elég diszfunkcionális,
elvégzi a munkát maga helyett.
Akárki kezdte ezt, velünk akarja befejeztetni.
THORNE-ÉK
Rose!
VÉSZRIADÓ
FEGYVERESEK TÁMADTAK A FEHÉR HÁZRA ÉS A NAGYOBB VÁROSOKRA.
SZÁMOS SŰRŰN LAKOTT TERÜLET KÖZELÉBEN MAGASABB SUGÁRZÁS ÉSZLELHETŐ.
AZONNAL KERESSENEK ÓVÓHELYET!
ÜDVÖZÖLLEK!
BEOLVASÁS
JÓBARÁTOK
TIZEDIK ÉVAD - EPIZÓDOK
AZ UTOLSÓ
LEJÁTSZÁS
PATRICK SHELBY ÉS ROCKY BABCOCK EMLÉKÉRE
A feliratot fordította: Szűcs Imre